Жалба, подадена на 18 януари 2019 г. — PE Digital/EUIPO – Spark Networks Services (ElitePartner)
(Дело T-36/19)
Език на жалбата: немски
Страни
Жалбоподател: PE Digital GmbH (Хамбург, Германия) (представители: V. von Bomhard и J. Fuhrmann, адвокати)
Ответник: Служба на Европейския съюз за интелектуална собственост (EUIPO)
Друга страна в производството пред апелативния състав: Spark Networks Services GmbH (Берлин, Германия)
Данни за производството пред EUIPO
Притежател на спорната марка: жалбоподателят
Спорна марка: Фигуративна марка на Съюза „ElitePartner“ — марка на Европейския съюз № 5 996 351
Производство пред EUIPO: производство по отмяна
Обжалвано решение: решение на първи апелативен състав на EUIPO от 25 октомври 2018 г. по преписка R 614/2017-1
Искания
Жалбоподателят моли Общия съд:
да измени обжалваното решение в смисъл, че основанието за недействителност по член 59, параграф 1, буква а) във връзка с член 7, параграф 1, буква б) от Регламент (ЕС) 2017/1001 не се противопоставя на спорната марка на Съюза,
при условията на евентуалност, да отмени обжалваното решение,
да осъди ответника, а в случай на встъпване в това производство — и другите участници в производството пред апелативния състав, да заплатят свързаните с производството разноски, включително тези на жалбоподателя.
Изложени основания
Нарушение на член 59, параграф 1, буква а) във връзка с член 7, параграф 1, буква б) от Регламент (ЕС) 2017/1001 на Европейския парламент и на Съвета,
Нарушение на член 94, параграф 1, първо изречение от Регламент (ЕС) 2017/1001 на Европейския парламент и на Съвета.
____________